Azt hisszük, hogy tudjuk, mit gondolnak a kutyák.
De új felfedezések szerint hiányosak lehetnek az ismereteink.
A kutyák életünk minden területén jelen vannak.
- Itt jön. - Szia, kicsim!
Szia! Szia, Toulouse!
A társaink.
Jó kutya.
A megmentőink.
Vidd a papának, Lassie!
Popkulturális ikonjaink.
Peter, hallod ezt?
Scooby-Doo!
És mégis csak most kezdjük el megérteni,
hogy hogyan működik az agyuk.
A tudósok sokáig úgy érezték, hogy a kutyák nem érdemesek a kutatásra.
De mára virágzik a kutyatudomány.
Kutyuska! Nézd!
Akkor esett le igazán a tantusz,
amikor gyerekekre kifejlesztett módszereket kezdtek el használni,
hogy feltárják a kutyák társas életének titkait.
Hogy fűződött ilyen szorosra a kutya és az ember viszonya?
Szerintem tényleg szeret a kutyám.
És ez tudományos bizonyítékkal is alátámasztható.
Ember barát
Az új eredmények segítenek megérteni szokatlan viselkedésüket,
rejtett nyelvüket,
és azt, hogy miért olyanok a kutyák, amilyenek.
Rendkívül hasznos dolog megérteni a kutyák agyműködését.
Nemcsak a viszonyunk javítására, hanem önmagunk megértéséhez is.
Mind közelebb kerülhetünk a kutyáinkhoz,
ha tudjuk a titkaikat.
MIT GONDOLNAK A KUTYÁK
NARRÁTOR: ROB LOWE
A kutyák a földkerekség legsokszínűbb állatai.
A kutyák annyira máshogy néznek ki,
hogy ha leszállna egy földönkívüli,
összezavarodna.
Könnyen azt hihetné, hogy egy csivava és egy dán dog
két teljesen különböző dolog.
A KUTYAKOGNICIÓS KÖZPONT ALAPÍTÓJA
A kutyafajták származásának története lenyűgöző.
Egyes fajtákat Ázsiában tenyésztettek ki…
MOPSZ EREDET: KÍNA
…másokat Afrikában, Amerikában.
EREDET: MEXIKÓ
A ma ismert fajták többsége 100-125 éves.
Az 1800-as évek végéig a kutyákat leginkább munkára tenyésztették,
amikor egy új jelenség hódította meg a kutyavilágot:
a hiúság.
Louis Vuitton táskák és iPhone-ok helyett
a kutyatenyésztés vált státuszszimbólummá.
Aztán mások is ugyanolyat akartak, és népszerűvé váltak.
Skóciában az első golden retriever
valószínűleg vadászkutyák hosszú sorának nemkívánatos mutációjából lett.
De a különc Lord Tweedmouthnak
tetszett az új szín, így más puha szőrű, vörös kutyákkal keresztezve
létrehozott egy vadiúj fajtát.
A labrador retriever évtizedek óta a legnépszerűbb fajta.
De 2022-ben a francia buldog megelőzte a labradort az USA-ban.
1. HELY FRANCIA BULDOG
Hogy lett a legnépszerűbb házi kedvencből
a család ennyire értékes tagja?
Ennek megértéséhez a legelején kell kezdenünk.
Honnan jönnek a kutyák?
Ez szórakoztató kérdés.
A legjobb barátunk, a házikutya tudományos neve Canis familiaris.
A farkas tudományos neve Canis lupus.
De minden kutya és minden kutyafajta a farkasnak egy válfaja,
amely a kiválasztás és az evolúció útján jutott kifejezésre.
Minden fajtának 99,9%-ban egyezik a DNS-e a farkaséval.
A farkasok rendkívül sikeresek voltak
úgy 50 000 évvel ezelőttig.
Több millió farkas élt Európa-, Ázsia- és Észak-Amerika-szerte.
Nem csak farkasok voltak, egy egész húsevőegyüttes.
Voltak óriáshiénák,
barlangi óriásmedvék,
oroszlánok.
A modern emberi populáció kirajzik Afrikából,
és csúcsragadozók vagyunk.
Olyan jól vadászunk,
hogy a legtöbb nagyragadozó kihal.
Két faj viszont túlél: a barnamedve
és a farkas.
Úgyhogy a farkas igazi túlélő.
Innentől kicsit rejtélyes a dolog.
Adott egy farkaspopuláció, amelyik nem fél az embertől.
20 000 ÉVE
Elkezd rájárni a sok finom szemétre, amit az ember hátrahagy.
10 000 ÉVE
Újfajta barátságosság alakul ki.
5000 ÉVE
1500 ÉVE
MOST
A „legbarátságosabb túlélése” a legsikeresebb ismert
evolúciós stratégia.
És szembemegy a „legrátermettebb túlélésével”.
Nem a nagy testű alfa-hím a győztes.
Sőt, a dominanciáért nagy árat kell fizetni.
Bármely fejlődő fajnál a barátságosság új formája
új együttműködési módokhoz vezet, és ez sok pontot ér az élet nevű játékban.
Ez még a virágoknál,
a növényvilág evolúciós innovációinál is így van:
„Barátságos leszek, adok valamit, és együttműködünk.”
Lényegében egyetlen szárazföldi gerinces tud
egész évben az Antarktiszon élni.
A császárpingvin.
Ölelkeznek.
Egész télen ölelkeznek.
A barátságosság győztes taktika az életben.
És a kutyák az alkalmazkodóképességükkel a barátságosság új szintjére léptek.
Az egyik drámai változás a kutyákban
a farkashoz képest az,
hogy van egy izmuk, amellyel hátra tudják húzni a szemüket…
Jaj, istenem!
…és megmutatni a szemük fehérjét.
És tudjuk, hogy az emberi interakciókban az agyunk a szem fehérjéből
automatikusan felismeri, hogy egy másik emberrel van dolgunk.
Az újszülöttek is főként így ismerik fel az anyjukat.
A kiskutyaszemek az emberi interakciók egyik kulcsmozzanatát másolják.
És a kutyák ezt kihasználták.
A kiskutyák vakon és süketen születnek.
De azonnal kiszagolják az anyukájukat.
Három hét telik el,
mire a kiskutyák legelőször kinyitják a szemüket.
Ebben az alomban tíz kutyus van.
Néggyel több az átlagnál, de messze elmarad a világrekord 24-től.
És mindegyikük egyedi.
Egészen az orruk hegyéig.
Nekünk ujjlenyomatunk van, a kutyáknak orrlenyomatuk.
Ha bekennénk tintával a kutyánk orrát, és hozzányomnánk egy papírhoz,
egyedi lenyomatot hagyna, amely minden más kutyáétól eltér.
ORRLENYOMAT
A kutyáknak a személyisége is legalább ennyire különböző.
És a kutatók próbálnak rájönni, hogy miért.
Régóta kérdés a tudományban,
hogy mennyit számít az öröklés és mennyit a környezet.
Mindig mindkettő egyszerre hat.
Együttesen adják ki a kutya személyiségét.
Mitől viszonyul egy kutya a világhoz úgy, ahogy?
Környezeti oldalról
szerepet játszik minden élettapasztalatuk,
már a születésük előtt is.
Az anyasági modell a szívemnek kedves téma.
Ezt kutatjuk a kiskutya életének első három hetében.
Megfigyeltük,
hogy az anyák eltérő mértékben lépnek interakcióba a kiskutyákkal.
Egyes anyák folyamatosan a kicsikkel vannak,
mások jobban rájuk hagynak mindent.
Azt látjuk, hogy ez hatással van a kiskutyák problémamegoldó képességeire
és a személyiségükre is.
Azt tudtuk meg, hogy azok a kicsik lettek a legsikeresebb vakvezető kutyák,
amelyek jobban magukra voltak utalva.
Észszerű lehet az a hipotézis,
amely szerint ha már az életük elején önállósodnak,
az a későbbi pályájukon is jól jön.
A kiskutyák gondolkodásán át beleláthatunk minden kutya fejébe.
Szia! Hogy vagy?
Készen állsz?
Megnézhetjük, mit gondolsz?
Szia, szépség! De cuki vagy!
Tudom. Szeretlek.
Rámutatós feladatot fogunk végezni,
amely egy alapvető kutyakogniciós feladat,
és ezzel vált a kutyakogníció igazán ismertté a 2000-es évek elején.
Kutyuska, nézd!
Tárgyválasztási tesztnek hívjuk. Egyszerű poharakat használunk.
Két rejtekhely van.
Jutalomfalatokat ragasztunk mindkét pohár aljába,
hogy kajaszaguk legyen.
Ha a jó poharat választják, azt az általunk adott tipp alapján teszik.
Ezután pedig rámutatok arra, amelyik alatt a kaja van.
Oké!
Ügyes!
És az derült ki, hogy a kutyák általában
nagyon jól követik az emberi rámutatást.
Oké!
- Az az. - Igen!
- Ügyes! Sikerült! - Ügyes fiú!
Még a legközelebbi élő rokonainknál, az emberszabású majmoknál is jobban.
Hiába nagyon okosak a főemlős rokonaink,
a bonobók, a csimpánzok,
egyvalamiben nem túl jók:
nem igazán értik, hogy amikor valaki segítőkészen rámutat valamire,
akkor azzal iránymutatást próbál adni. Nem értik.
Rosszat választottál!
Ez kulcsfontosságú az emberi fejlődésben.
Az emberi csecsemők 9-12 hónapos korukban
kezdik el megérteni, hogy ha valaki rámutat valamire, akkor érdemes odamenni,
megtudhatnak valamit.
Nézd csak! Hol van? Meg tudod szerezni? A golyót?
Ügyes vagy!
Sikerült!
Erre minden ember képes. Fontos fejlődési mérföldkő.
De a közeli rokonaink nem képesek erre.
Ebből azt gondoljuk,
hogy van valami nagyon fontos, ami más a kutyákban.
- Ügyes! - Juhú!
Ez a rámutatós teszt a kutyatudományok reneszánszát hozta el,
és Dr. Brian Hare emiatt hozta létre
a Duke Egyetem Kutyakogniciós Központját.
Oké!
A központ a kutyák viselkedésével és pszichológiájával foglalkozik.
A kutyák agyműködését próbáljuk megérteni.
Oké!
Az új ismeretek alapján igyekezzük jobban képezni őket,
hogy hatékonyabban tudják végezni a dolgukat.
Ha lehetőséget kapnak rá, a kutyák elképesztő dolgokra képesek.
BÁLNAKÖVETŐ
A bálnák követésétől…
Dio a bálnakaki szagát kiszagolva elvezeti a kutatókat a bálnákhoz.
…az űr felfedezéséig.
ŰRHAJÓS
Felszállás.
Még választáson is indulnak.
Max egy golden retriever.
- A kedvenc politikusom. - Igen.
Egymás után háromszor nyert választást ebben a festői kisvárosban.
De a legelképesztőbbek talán
azok a kutyák, amelyek embereknek segítenek.
Amire ma az emberek nagyszerű kutyaként tekintenek,
olyanra tenyésztették, nevelték és képezték a segítőkutyákat
az elmúlt 100 évben.
Sokat lehet tanulni a segítőkutyáktól
a saját kutyánk nevelésével kapcsolatban.
1986-ban Charles Schulz, a Snoopy megalkotója,
segített létrehozni a Kutyatársakat…
A KUTYÁM AZ OTTHONOM!
…a világ legnagyobb segítőkutya-iskoláját.
Évi 1000 kiskutyát nevelnek fel
országszerte hat különböző kampuszon.
Ezek a kiskutyák nyolchetesek. Ideje, hogy kimenjenek a világba.
És az ő útjuk sokat elárulhat a saját kutyáinkról is.
Nyolchetes korban egy kiskutyának
jót tesz, ha függetlenedik.
Sok időt töltöttek az anyjukkal, az alomtársaikkal.
Fontos, hogy elkezdjenek az emberekhez is kötődni.
Gyertek, kutyuk!
- Kutyulik! - Gyertek!
A kiskutyák nyolchetesen általában kutyanevelőhöz kerülnek,
de ez a négy kiskutya különleges kitérőt tesz.
Együtt dolgozunk a Duke Egyetemmel.
Vannak kiskutyáink, akik 8-tól 20 hetes korukig a Duke-on vannak,
és néhány hetente kogniciós teszteket végeznek velük.
Ezeket a kutyusokat egy önkéntes pilóta
repíti el 4000 kilométerrel arrébb,
hogy kutyaóvodába járjanak
a Duke Egyetem Kutyakogniciós Központjában.
KIJÁRAT
De cuki!
Jaj nekem!
De jó látni!
- Jó volt a repülőút? - Istenem!
Vanessa Woodsnak hívnak, én vezetem a Duke Kutyaóvodáját.
„A KUTYAÓVODA” SZERZŐJE
- Jól dolgozol. - Köszi!
- Tényleg. - Te mit csinálsz?
VANESSA WOODS FÉRJE
Nem is tudom.
A DUKE KUTYAÓVODÁJA
Lássuk, mit tud!
Jól van.
Ezt még sosem láttad, ugye?
Jól van.
Ez még felnőtt kutyának is nehéz.
Oké!
- Ügyes! - Majd legközelebb.
Nehéz.
A legaranyosabb korban lévő kutyusok jönnek az óvodába.
Ne menj balra!
Ez a gyors agyi fejlődés utolsó szakasza.
Mókás kognitív játékokat játszunk,
és ez alapján építünk kognitív profilokat,
hogy megjósoljuk, kiből lesz jó segítőkutya.
- Kettes próba. Egész jó! - Ügyes! Sikerült.
Gyorsan tanulsz.
Jelenleg két év kell, mire kiderül, hogy alkalmas-e egy kutya.
Mi a kiskutyákkal teszteket végzünk,
és abból kiderül,
hogy alkalmasnak tűnnek-e segítőnek.
De vannak, akik közülük inkább csak házi kedvencnek jók.
Nézd, kutyus!
Oké!
Van egy „lehetetlen feladat”,
és azt látjuk, hogy egyes kutyák
azonnal abból az edényből próbálnak ételt szerezni,
amelyikből korábban is kaptak,
de lecsuktuk, és nagyon nehezen lehet csak kinyitni.
Oké!
Van, amelyik kutya rájön, hogy nem tudja kinyitni.
Azonnal felnéz az emberre,
és elkezd ugatni vagy keresi a szemkontaktust,
igyekszik kommunikálni az emberrel.
Azt tudtuk meg, hogy a megoldást önállóan kereső kutyák
jellemzően nagyon ügyesen
megtalálnak dolgokat,
így például kiválóan képezhetőek keresőkutyának.
- Hú! - Nem semmi!
Azok a kutyák, amelyek rájönnek,
hogy nem tudják megoldani a feladatot, felnéznek és segítséget kérnek,
jellemzően nagyon jól tudják segíteni a fogyatékossággal élőket.
Fordítva állsz. Onnan nem látod.
Megfordulsz? Gyere!
Követjük a kogníció megjelenését.
Nem olyan, mikor kigyullad a villanykörte. Inkább kisebb lámpák szimfóniája.
- És… Igen. Időnként fel-felvillannak. - Karácsonyi égők.
Különböző színekben. Nem is tudom.
- Tűzijáték. - Szeretem a színes karácsonyfaégőket.
A játékok során a kölyökkutyákban mért dolgok alapján következtetni lehet
a felnőtt viselkedésükre.
Ezek a kölyökkutyák 8-tól 20 hetes korukig vannak az óvodában.
Ezután képesített kutyanevelőhöz kerülnek.
SEGÍTŐKUTYA-JELÖLT
Nem kapsz többet enni.
Vége.
A kutyanevelők tapasztalt nevelőszülők,
akik 18 hónapos korukig nevelik a kutyákat.
Az ő feladatuk megtanítani nekik az alapokat.
Igen!
SEGÍTŐKUTYA-JELÖLT
Hogyan legyenek jók.
De ügyes vagy!
Jaj, istenem!
Szia!
Az első másfél évben alakul a leginkább a kutya személyisége.
Azt szokták mondani, hogy egy emberév hét kutyaévnek felel meg.
Ez nem pontos.
A kutyák nagyon hamar érnek.
Hat hónapos korukra ivaréretté válnak,
utána pedig eléggé lelassul a fejlődésük.
Tizennyolc hónaposan fiatal felnőttek lesznek,
és készen állnak a kutyaiskolára.
KUTYATÁRSAK SEGÍTŐKUTYA-ISKOLA
LEGJOBB KUTYA
Fogyatékossággal élők számára képezünk ki kutyákat.
KUTYAOKTATÓ
A segítőkutyáknak nagyobb a hatásuk, mint gondolnák.
Az első nap az egyetemen nagy nap az életükben.
Fogadjuk a kutyákat.
Bemutatkozunk, és munkához látunk.
- Igen. - Ez az! Ügyes fiú!
A kutyaiskolának ezen első szakaszában
a jelöltek hat hónapos alapos kiképzésen esnek át.
Igen. Ügyes vagy!
Elkezdünk több mint 40 vezényszót megtanítani nekik.
Megfog! Ez az!
Megráz! Jól van.
Idead! Igen.
Az ügyfelek sokszor mozgáskorlátozottak,
így feladatorientált vezényszavakat tanítunk.
Fel!
Igen.
Hogy a kutya segíteni tudjon olyasmiben, ami nehézséget okoz.
Tol! Igen!
Húz!
Ügyes fiú!
PTSD-s veteránoknak is segítünk,
ezért interaktív készségeket, például rémálom-megszakítást oktatunk.
Igen. Ügyes vagy, haver!
A kutyáknak javítaniuk kell az ember életminőségén.
Jó kislány!
Mert nagyon magasra tesszük a lécet.
A kutyáinknak körülbelül csak a fele kap képesítést és lesz segítőkutya.
Több százan várják reménykedve, hogy segítőkutyát kapjanak.
Tehát minden kutya számít.
Villany! Menni fog. Állj fel!
Ez az! Ügyes!
Mit szólsz?
Jó edzés volt?
Igen.
6 HÓNAP A KÉPZÉS VÉGÉIG
Ő itt Bonus. És az a bónuszinformáció róla,
hogy régen fogszabályzója volt, mert mélyharapása volt.
Igen, nagyon aranyos. Tele van szeretettel.
Bonusnak a fenékvakargatás a kedvence.
Ezért odavan.
Nagyon szereti a fenékvakarást. Ugye?
Igen!
Bonus, húz!
Fejleszteni kell az önbizalmát, biztatni kell.
Próbáld újra!
De mindent lereagál.
Villany! Igen!
Nagyon pontos a feladat-végrehajtásban.
Gyerünk, állj fel! Igen!
A kutyaképzés három kulcseleme…
Fel!
…a türelem…
Ez az! Ügyes!
…az ismétlés…
Villany! Menni fog.
Igen! Ügyes!
…és annak megértése, hogy mit akarnak mondani.
Meg kell tanítanunk az embereknek megérteni, hogy mit mond a kutya.
Ügyes vagy! Ügyes!
A kutyák folyamatosan kommunikálnak velünk.
Csak nézni és hallgatni kell őket.
Minden szükséges információt megadnak.
- Jaj, istenem! - Szia!
Szia!
A testnyelvben a farokcsóválás az, ami sokat elárul.
Ha lazán leng a farok, az kevesebb stresszre,
inkább boldogságra, kíváncsiságra utal.
A visszafogottabb farokra mondok emberi példát.
Mindenki próbálja ki otthon!
Ha összeszorítják a feneküket, hogy érzik magukat?
ALAPÍTÓ, A ZEN KUTYA
Van egy érzelmi összefüggés.
Az alacsonyan csóvált vagy behúzott farok stresszre utal.
A helikopterfarok nagy fenékrázással jár együtt.
Ezt általában olyankor látjuk, amikor a kutya pozitív érzelmeket él meg.
A tudomány mai állása szerint ha a kutya ismerőst lát,
akivel pozitív a viszonya,
jobbra csóválja a farkát.
Elég menő.
De szeretném látni, hogy a farokmozgással egy időben mi történik még a testtel.
A kutyáknak 16 különböző arckifejezése van.
FOTÓKABIN
Düh,
szorongás,
fájdalom,
boldogság,
bánat.
Ehhez képest az embernek 27 arckifejezése van.
Az egyik legokosabb emlősnek, a csimpánznak
pedig csupán 13-14 arckifejezése van.
Tehát a kutyák ezek közül sokat tőlünk tanultak el.
Jaj, a pofid! Lefekszel?
Ügyes! Még sosem csinálta meg ilyen gyorsan.
Ez a cuki pofa Peabody.
6 HÓNAP A KÉPZÉS VÉGÉIG
Nyugtató a jelenléte.
Mikor Peabody ott van, mindenki nyugodt.
Általában szeret a napon sütkérezni.
Miközben a többi kutya rohangál és játszik,
ő napozni szokott.
P, vedd fel!
A képzés lassú tud lenni.
Menni fog.
A tárgyak visszahozása még nem az erőssége.
De az interaktív készségei nagyon jók.
Látogat!
A szorongás megszakítása is feladat.
Képezzük őket rá.
Ügyes vagy!
Folyamatosan figyeljük,
hogy mennyire alkalmasak segítőkutyának.
A legtöbb kutya a nap felét átalussza.
De nem mind.
6 HÓNAP A KÉPZÉS VÉGÉIG
Ez a kis butus Nemo.
Nemo nagyon élénk.
Idehoztad a dinót.
Nem.
Nemo, feküdj!
Nem.
Igen. Ügyes!
Nem. Szerintem nem azt csináltuk.
Nem is azt.
Nemo imádja az életet.
A munkában koncentrálnia kell.
Még egyszer. Hozd vissza!
Nemo!
Az embereknél kétszer gyakrabban, a kutyák 20%-nál figyelhető meg
ADHD-szerű viselkedés.
Az még nem derült ki, Nemo közéjük tartozik-e.
Az ADHD-s kutyák impulzívabbak,
akár hiperaktívak is.
De ettől még lehetnek képezhetőek.
Nemo, húzd!
Nemónak dolga van a való világban.
Igen. Ez az! Ügyes fiú!
Elenged!
Igen. Gyümölcslé!
Ez az. Igen, uram! Ügyes! Nagyon jó.
Nemo kiválóan teljesített visszahozásban
és húzásban.
Szia!
Eleven, tele van szeretettel, és élvezi a kiképzést,
de még fel kell mérnünk, hogy megbízhatóan végezné-e a munkáját.
Mindig feltételes módban kell fogalmaznom, mivel semmi sem garantált.
Többször ugatott figyelmeztetően.
Emiatt kiküldhetik étteremből, boltokból,
így nem lehetne segítőkutya.
Ha Nemo nem ura az ugatásának,
nem fog végezni, és nem utalják ki egy rászorulónak.
Az ember-kutya kötelék kialakulása előtt mást jelentett az ugatás.
A farkasok csoportosan vonyítanak. Számukra ez fontos társas kommunikáció.
De nem ugatnak, ahogy a kutyák az embernek.
A kutyák érzelemből ugatnak, az ember figyelmét akarják felhívni.
Egyes fajták sokat vonyítanak.
Akinek szibériai huskyja van,
most valószínűleg bólogat.
Vaú! Most azonnal anyát akarom!
Jó kislány!
Te pedig nem anya vagy
Szeretlek.
Ismerem az anyukámat
A sok emberi beszéd hallatán…
Fiúk!
…a kutyák is megtalálták a hangjukat.
A különböző emberek is különböző módokon beszélnek hozzám.
Az ugatás nem csupán ugatás. Egyes kutyák ugatósak.
De a hangnem jelentéskülönbséget hordozhat.
A stresszesebb helyzetekre a magasabb hang jellemző,
szinte rémült ugatás.
A megállás nélküli, magas hangú ugatás szorongásra utal.
Ha a kutya megszakításokkal ugat,
akkor még történik még benne némi kognitív tevékenység.
Walter!
- Nem. - Nincs rossz kutya.
Csak olyan viselkedés, amit nem értünk.
A kutya viselkedése 100%-ban illeszkedik a megélt helyzetéhez.
Az ugatással és a hiperaktivitással
a Penn Vet életeket tud menteni.
Ügyes vagy, Lucky!
A Munkakutyaközpont a szeptember 11-i katasztrófa után
jött létre.
Ráébredtünk, hogy nincs tudományos támogatása
ezeknek a csodálatos kereső- és mentőkutyáknak.
Kellett valami program a kutyák kutatására,
hogy jobban megértsük őket,
és javítsunk az egészségükön, a jólétükön,
és hogy több ilyen kutya legyen, mert nem volt elég mentőkutya
a kívánt munkákhoz.
Itt a Munkakutyaközpontban nagyon különböző kutyákat keresünk.
Tudjuk, hogy egy alomból az örökmozgó kiskutyák azok,
akik aktív kutatómunka végzésére alkalmasak.
Ahol az orrukat kell használni.
Kutatást-mentést.
Ügyes!
Robbanóanyag-keresést.
Kábítószer-keresést.
Orvosi keresést.
Elég erősnek kell lenniük fizikailag,
és fontos az úgynevezett testöntudat.
Ezek a kutyák létrákon mennek fel, labilis felületeken mászkálnak.
Erősnek és öntudatosnak kell lenniük.
Szinte tornászok.
A kutyametrikai programnak hála a kutyáink fizikailag fittek.
Ügyes vagy, kislány!
Így nagyobb biztonságban tudnak dolgozni.
A tevékenységek előtt bemelegítünk.
Jó.
Plankeltetjük a kutyákat, ez egy törzserősító gyakorlat.
Ez elképesztő hatást fejt ki a hasizmaikra és a hátizmaikra.
Az Egyesült Államokban a legtöbb kutya túlsúlyos.
Ez akár két évvel is megrövidítheti az életüket,
ha 10-20%-os túlsúlyról beszélünk.
Így nagyon fontos nekünk,
hogy a kutyák erősek és egészségesek maradjanak.
Jó kislány! Ügyes!
A vadonban a farkasoknak nem kell edzeniük.
A fittség élet-halál kérdése.
A kutyák egyszerre zsákmányok és ragadozók.
Vagy elfutniuk kellett, vagy futva vadásztak
a túléléshez szükséges táplálékra.
Ha más fajtákhoz hasonlítjuk az agárt,
az átlag kutyához képest 12%-kal izmosabb is lehet a hátsó lába.
Egy agár akár 70 kilométer per órás sebességgel is tud futni. Nem semmi!
A kutyák átlagos sebessége úgy 25-30 kilométer per óra.
Aztán ott van a basset hound,
amelyik észveszejtő 8 kilométer per órával halad.
Bár nem mind a leggyorsabbak,
a kutyák a természet hosszútávfutóinak elitjébe tartoznak.
A szánhúzó kutyák napi 160 km-t is futnak a versenyeken,
és mindössze 18-23 kilósak.
Tehát nagyobb a tüdőkapacitásuk, gyorsabb az anyagcseréjük,
és hatékonyabb a szív- és érrendszerük.
Nyugvó helyzetben egy kutya anyagcseréje egyezik az emberével.
De szükség esetén feljebb tudnak kapcsolni,
és az állatvilág leggyorsabb tartós anyagcseréjét produkálják.
Vagyis háromszor hatékonyabban használják fel
az adott kalóriákat, mint egy Tour de France-os.
És ha végeztek, visszaváltanak pihenésre.
A szíve mélyén minden kutya vad.
Nem a műanyag frizbi a lényeg,
a vadászösztön hajtja őket.
Nincs kulcscsontjuk,
így rugalmasabbak, és gyorsabban tudnak irányt váltani.
A farkukkal egyensúlyoznak,
a gerincük pedig nagyon hosszú és rugalmas.
Hiába igyekszünk megérteni a kutya agyát, a tevékenysége patofiziológiáját,
a kutya a másodperc tört része alatt dönti el, mit vesz üldözőbe.
Lehet zsákmány, műanyag korong,
de az agyukban milliszekundumok alatt
elkezdődik annak a kiszámolása, hogy milyen messzire fog repülni,
melyik irányba, hogy merre kell fordulni,
és hogy hogyan forduljanak meg úgy, hogy el is kapják.
De nem minden kutya kapja el ugyanolyan ügyesen a frizbit.
Minden kutyának megvannak az erősségei és a gyengeségei.
Nekünk kell a legjobbat kihoznunk belőlük.
Fajtától függően mind mást igényelnek.
- A teljes élethez. Igen. - És az agyuk stimulálásához.
Kifizetődő, ha hagyjuk, hogy a kutya önmaga lehessen.
Ez az!
A kutyáink azért dolgoznak, mert dolgozni szeretnének.
Mehet? Jó. Indulás!
Peabody, Bonus és Nemo mind befejezték a program első szakaszát.
Beszélj!
Igen. Beszélj! Igen.
Vannak alapvető vezényszavak:
„Ül!”, „Feküdj!”, ilyesmik.
Figyelemreméltó. De le tud ülni, ha hullámvasút megy mögötte?
Ideje kipróbálniuk a tanultakat a tantermen kívül is.
KALANDVILÁG
A terepgyakorlatokon sokat megtudunk a kutyák jelleméről.
Ügyes vagy, haver!
Próbáljuk felmérni, hogyan gondolkozik, érez és működik a kutya.
Szia, kutyus!
A Kalandvilágban vagyunk Peabody úrral.
Nagyon zajos.
Sok a figyelemelterelés.
Látni akarjuk,
hogy ebben a környezetben is figyelni tud-e rám.
Mehet. Felugrasz?
Ez az! Ügyes! Szép.
Mivel a kutyák a magasabb frekvenciákat is hallják,
az embernél négyszer többet hallanak.
Ezt gazdaként nem mindig vesszük figyelembe.
A fülükben 18, a halláshoz használt izom van.
Úgy tűnhet, hogy csend van,
de ő lehet, hogy innen valami hangosat hall,
onnan valami furcsát,
és ez megijesztheti, főleg, ha nem tudja, honnan jön.
Úgyhogy ezt is figyelembe kell vennünk,
amikor képezzük őket.
Peabody, feküdj!
Igen. Ügyes fiú!
Peabody nagyon stabil kutya.
Nem zavartatja magát.
„Bombabiztosnak” hívjuk.
Felrobbanhatna tőle öt méterre egy bomba.
Ha odanézne, ami nem biztos,
rá se legyintene.
Ez nagyon jó tulajdonság.
Főleg, ha találunk valakit,
aki sokat profitálhatna egy ilyen kutyából.
Minél többet tudnak meg a viselkedésükről,
annál jobb emberpárt tudnak választani hozzájuk.
Bonust nem feltétlenül tenném egy hullámvasút mellé.
Menjünk!
Kicsit érzékenyebb a zajra.
AZ EVEZŐ GRILLEZŐ
Elvisszük Bonust egy étterembe. Sok ember lesz ott.
Valószínűleg fel fog tűnni nekik,
hogy megjelent egy kutya.
Ráadásul nagyon szép is.
Gyere, pajtás!
Amikor az embertársával lesz,
ki kell zárnia mindent, ami eltereli a figyelmét.
Tálcákkal járkálnak majd körbe, étel lesz a földön.
Azt fogom figyelni,
hogy étkezés közben nyugtalan lesz-e, vagy sem.
Jól van, haver. Ül!
Ügyes vagy, haver.
Bonus, alá!
A kutyákra az ember kiterjesztéseként tekintünk.
Hurrá! Még egy kicsit!
Ezért is rendkívül fontos a helyezkedés.
Ha szépen befekszik egy asztal vagy egy szék alá,
biztonságban lesz.
Nem lépnek rá.
Miután elfoglalta a helyét, Bonus ellazul.
Amíg ki nem hozzák a sztéket.
Nem akarjuk, hogy levadásszák a földre eső falatokat.
Gyógyszert is nézhetnek ételnek. Mérgező lehet.
Nem!
Nagy önuralom kell egy kutyának ahhoz,
hogy ne egye meg az előtte levő sztékfalatot.
Meg akarja enni. Ez tagadhatatlan.
Igen, ügyes vagy. Szia, haver!
A szemkontaktus nagyon fontos.
Kicsit elfordul.
Igen. Ügyes!
Megerősítésre használjuk.
Ügyes! Szép volt!
A gazdájára néző kutya pozitív visszacsatolást kaphat.
Hogy jól csinálja.
Helyes.
Ügyes vagy. Igen.
Amikor nincs ott ember, teljesen más a szemkontaktus szerepe.
A border collie-k a szemükkel irányítják a juhokat.
A szigorú nézés a vadászatot idézi,
így a juhok összegyűlnek,
és a kutya akarata szerint mozognak.
A farkasok is ezt csinálják, de ők bevégzik a munkát.
A kutyák látása a zsákmány követésére alakult ki.
A pálcikákkal jól látnak gyenge fényviszonyok között.
A kutyáknak több pálcikájuk van. Ezért jobban látnak a sötétben.
És a kutyáknak van egy visszatükröződő réteg
a szemük hátulján, amelynek tapetum lucidum a neve.
Visszaverődik róla a fény, és zseblámpaként működik, ha kevés a fény.
A csapokkal látjuk a színeket,
az embernek ebből háromféle van.
A kutyáknak csak kettő, ezért látnak nálunk kevesebb színt.
Csak a sárga, a kék és a szürkésbarna árnyalatait.
A mozgó dolgokat sokkal jobban látják.
Kicsit elmosódottabb lehet a világuk, mint a miénk.
Egyértelműen hagyatkoznak a látásukra,
de anélkül is megvannak.
A kutyák inkább kiszagolják a világot.
Szeretem azt mondani, hogy a kutyák színesen szagolnak,
így könnyebb a helyükbe képzelnünk magunkat,
mivel a látás az elsődleges érzékszervünk.
Nemo! Menjünk, haver! Menni fog.
A kutyák három dimenzióban szagolnak.
Képesek feltérképezni egy helyiséget csak az orrukkal.
A szupermarketek nagyon csábító, nagy kihívást jelentő helyek,
ahol az ételek sokszor a kutya magasságában vannak.
Van hús, hal, gyümölcsök és zöldségek,
meg mindenféle, de ezeket mind felejtsd el!
Egy kutya orra több millió szagot tud érzékelni.
Még azt is tudja, hogy itt volt-e a gazdája… tegnap.
Nemo számára az a kihívás, hogy az oktatójára koncentráljon,
ne az ételre.
Hoppá! Nemo! Igen.
Majd később kapsz enni, pajti. Menjünk!
Kicsit nehéz Nemóval.
Főleg a színes-szagos dolgokkal teli sorokban.
Ezekbe bármelyik kutya szívesen belemélyesztené a fogát.
Nemót könnyen elkalandozásra csábítják az illatok.
Nincs hal. Gyere, haver!
Azt figyelem, hogy Nemo rajtam tartja-e a figyelmét,
mert a való világban
az embertársának a körülötte történtektől függetlenül szüksége lesz rá.
Bár nem minden kutyát látnak szívesen a boltokban,
minden kutyának jól jön, ha megtanulja uralni az impulzusait.
Hú, ez a kutya be fogja nyúlni a csávó pizzáját!
A kutya orrának a felépítése alkalmassá teszi arra,
hogy a szagokon át tapasztalja meg a világot.
Az orrlyuk felépítéséből is adódik, hogy a levegő 10-15%-a
egyenesen az úgynevezett szaglóhámhoz megy,
amely az orrnak a szagokat érzékelő része.
Egy labirintus.
Rengeteg kis rés van benne,
tele apró szagérzékelő sejtekkel.
A kutyának több ilyesfajta sejtje van, mint az embernek,
nagyobb a sűrűségük, és darabszámra is több van belőlük.
KUTYAORR - EMBERI ORR
Az információt az agykéregben dolgozzák fel.
KUTYAAGY - EMBERI AGY
Amikor kilélegeznek, a levegő a kis réseken át kimegy oldalra,
és ez egy nagyon fontos elem,
mivel egyszerre tudnak lélegezni és szagolni.
Keres!
Ezzel a figyelemre méltó orral életet is lehet menteni.
Ez az!
Számos eszközt használunk a kutyák képzéséhez.
Ez az úgynevezett szagfal.
Ezek csak nyílások.
Hátulról betehetjük a szag forrását,
és a kutyának meg kell tanulnia szépen, szisztematikusan
átkutatni a falat, hogy megtalálja a szagot.
Ugyanígy kell majd csempészárut
vagy veszélyes dolgokat kikutatniuk.
A képzéshez kiteszünk úgynevezett „elterelőket” is,
hogy lássuk, elvonja-e a figyelmüket,
és ezáltal kevésbé jól használják-e az orrukat
a figyelemelterelés miatt.
Amikor a kutyáinkra gondolunk,
különleges lényekként gondolunk rájuk.
És amitől mindig eláll a lélegzetem, az az, amikor egy kutya odamegy
egy törmelékhalomhoz,
és látja, hogy rengetegen
állnak és dolgoznak a törmeléken.
És azt mondja: „Jó, te, te, te és te jól vagytok,
de még érzek valakit.”
És nem látják.
Az, hogy megtalálják az elrejtőzött személyt,
aki lehetne egy katasztrófahelyzetben csapdába szorult ember,
az egészen döbbenetes.
Igen!
Semmilyen felszerelés nem ér fel egy kutyával,
semmi nem találja meg ilyen gyorsan és pontosan azokat,
akiknek az élete múlhat ezen.
Ez szuperképesség.
Amikor 7,8-as erősségű földrengés rázta meg Törökországot és Szíriát,
Colin, a collie, az Egyesült Királyság Nemzetközi Mentőcsapatának tagja
tíz napot töltött Törökország egyik legsúlyosabban érintett területén.
Tizenegy sikeres mentést köszönhetünk a kutyáknak.
A kutyákkal évszázadok óta szagoltatnak ki dolgokat,
de csak az utóbbi időben kezdtük el őket arra használni,
hogy betegségekhez kapcsolódó szagokat azonosítsanak.
Valószínűleg a rákra irányult a legnagyobb figyelem.
RÁKÉRZÉKELÉSES TESZT
Amritha, mit csinál ma Osa?
Osa meg fogja keresni a rákérzékelési képzőszagunkat
a nyolcnyílásos érzékelőkeréken,
amelyet a Covid-érzékelő tanulmányokhoz is használtunk.
Készen állsz, Osa?
Kutat!
A rákérzékelésnél vért veszünk egy rákos személytől.
Előbb megszagoltatjuk ezt a kutyával.
Majd kattintunk egy kis klikkerrel, és jutalomfalatot kap.
Ezt megcsináljuk párszor. Aztán egyszer csak új mintát kap.
Egy egészséges páciensét.
Mikor olyan mintához érintik az orrukat, amely nem a rákos betegé,
nem kapnak jutalmat.
Mehet? Kutat!
A kutyák folyamatosan feldolgozzák az információkat, alkalmazkodnak,
ki tudják választani a megfelelő szagokat,
és felismerik, hogy melyik a rák.
Ügyes kislány!
Igen. Ügyes vagy, Osa!
Ha két embernek más az étrendje, az etnikai háttere,
a földrajzi származása,
az a gépeket sokszor összezavarja.
- Ügyes kislány! - Ügyes!
Van valami elképesztő a kutyák agyában
és a feldolgozóképességükben.
És mi történik, ha nincs a kerékben célszag?
Ha nem tartalmaz célanyagot,
akkor felugranak erre az emelvényre, leülnek,
és ebből látjuk, hogy megszagoltak minden mintát.
- És szerintük egyik sem a célminta. - Így jelzik, hogy nincs találat.
A rákhoz hasonló betegségek előfordulása nagyon alacsony.
El kell érnünk, hogy a kutyák hajlandóak legyenek sok negatív mintát megszagolni.
Ügyes kislány!
Ügyes vagy!
A kutyák kiszagolják a rákot, a cukorbetegséget, még a Parkinsont is.
Érzik a hangulatunkat.
Az adrenalint.
Még a stresszt is.
Igazi szuperképesség, hogy képesek efféle apróságokat érzékelni.
Odajött, odatette az orrát a hasamra.
A KUTYA KISZAGOLTA A GAZDÁJA RÁKJÁT
Ösztönösen éreztem, hogy valami nincs rendben.
Sierra jelezte, hogy petefészekrákos vagyok.
Szerintem megmentette az életemet.
Mind tapasztaljuk a kötödést a kutyánkkal.
Kölcsönösen kötődünk egymáshoz.
A Harvardon azt kutatjuk, hogy hogyan alakul ki a kötődés
a kutyák és a gyerekek között.
Kiderült, hogy ez a kötődés mélyebb, mint hittük.
A kortizol egy olyan hormon, amely stresszhelyzetek során szabadul fel.
Mikor valaki kötődik egy kutyához,
a kutyatárs jelenléte gátolhatja a kortizol felszabadulását
a stresszhelyzet során.
A kutya és az ember közötti interakciók során mindkét fajban
oxitocin nevű hormon szabadul fel.
Ez a hormon szerepet játszik a társas kötelékek
és a társsal való pozitív interakció érzetének létrejöttében.
A kutyák úgy kötődnek hozzánk, mintha maguk is emberek lennének.
A Kutyatársaknál ez a kötődés a sikeres párosítás kulcsa.
Öltözz!
A kutyák elsajátították az alapokat az iskolában,
és kipróbálták tudásukat a való világban.
Az oktatók úgy döntöttek,
hogy az osztály 11 kutyájából hét átment a kettes szakaszon.
Készen állnak az utolsó, egyben legfontosabb szakaszra,
a köteléképítésre egy rászorulóval.
Sziasztok, üdv az előpárosításon!
Az oktatók összeültek, átbeszélték a kutyákat, a kölyökkort,
azt, amit rólatok megtudtunk,
és igyekeztünk kitalálni,
hogy melyik kutya passzolna hozzátok a legjobban.
Hét lehetséges befogadót hívtak meg az USA északkeleti részéről
a Kutyatársakhoz, hogy találkozzanak ezzel a hét kutyával.
Az oktatók együtt…
Ha a kutyának és az illetőnek sikerül kötődést kialakítaniuk,
együtt mennek haza.
Időbe telik, mire egy kutya megszokja az új gazdáját,
de a kedvesség és a következetesség könnyít az átálláson.
Ez a kapcsolatotok kezdete,
ehhez szabjátok az elvárásaitokat, és legyetek következetesek
a kutyátokkal való közös munkában!
Ne szemezzetek a szomszéd kutyákkal!
Koncentráljátok a figyelmeteket az előttetek lévő kutyára!
Szeretnénk, ha már most elkezdődne a kapcsolat.
Jól van, mehet?
- Aha! - Igen.
Szuper!
James, téged a fekete labrador-golden keverékkel, Biróval párosítottunk össze.
Ez az!
Megfoghatod a pórázát.
Christy, a tiéd Ötödik Goldie.
Kutyapuszit ad.
És Jaz, rólad sem feledkeztünk meg!
A te párod Bonus, a sárga labrador-golden keverék.
Bonus.
Köszönöm! Aha.
Szia, Bonus!
Gratulálok mindenkinek!
Kaptok néhány percet. Szeretgessétek meg a kutyákat!
Ki ez?
- Mondd, hogy „Bonus”! - Bonus.
- Ki tudod mondani. - Jól van.
Ügyes vagy!
És forog!
23 ÉVES SEGÍTŐKUTYA BEFOGADÓJA
Anya és apa.
Ők itt anya és apa.
Mesélj kicsit Jazzyről!
Néha kicsit tökfilkó.
Undok vagy.
Amikor Jaz megszületett, az első naptól komplikációk léptek fel.
Sok időt töltött az intenzív osztályon.
- Nehézségét okoz neki a beszéd. - Sziasztok!
Köszönni tud.
Mindent megért.
A humort, a szarkazmust, mindent,
de a kommunikációval nehézségei vannak.
Kell neki egy kutya. Muszáj.
Nélkülözhetetlen az életéhez.
A ki nem választott kutyáknak is…
lesz lehetőségük megváltoztatni életeket.
Egyhangúan úgy döntöttünk,
hogy Peabody úr nagyon jól illene
egy PTSD-s veteránhoz.
Nagyon élvezi azt a munkát, aminek a megnyugtató jelenlét a lényege.
Kiváló ebben.
Gyerünk!
És ez passzol hozzá a legjobban.
Nemo másban jó.
Nemo, ne!
Nem bukásként tekintünk erre, mert ezek a kutyák is csodásak.
De Nemónak nem sikerült elvégeznie a programot.
Nem.
Úgyhogy más életre adunk esélyt neki.
Kiváló házi kedvenc lesz.
A kutyanevelők, akik annyi időt és szeretet szenteltek nekik
életük első másfél évében,
lehetőséget kapnak rá, hogy befogadják a kutyát.
- Szia, Nemo! - Nemo!
Hogy vagy, kiskutyám?
Egy Nemóhoz hasonló aranyos fiú örökbefogadása nem kérdés.
Hogy vagytok?
Rögtön meg is kezdjük a nap első gyakorlatát,
elkezdjük a kutyákkal a közös munkát és kapcsolatépítést. Jó?
A kipárosított kutyák előtt intenzív két hét áll.
„Igen”-nel kell erősíteni, ha Jazre néz.
- Bonus! - Igen.
Tessék.
Ahhoz, hogy Bonus hazamenjen Jazminnel, kötődniük kell egymáshoz, mire végez.
Nézz a szemébe!
- Bonus! - Igen.
Az új kapcsolat felépítéséhez fontos,
hogy pozitívak maradjunk, és megtanuljunk kommunikálni.
Ha azt akarjuk, hogy egy kutya következetes és megbízható társ legyen…
Szó szerint társas kapcsolatokat építünk.
Ügyes fiú!
Nagyon szép.
A kommunikáció rendkívül lényeges.
Lehet, hogy nem tudja, hogy kommunikál,
de mindig kommunikál veled.
A kommunikációhoz meg kell tanulnunk a kutya nyelvét.
Így működik ez az egész program.
A kutatók most azt kutatják,
hogy a kutyák meg tudnak-e tanulni emberül.
Játék.
Jó, játsszunk!
Elképesztő egy másik fajjal kommunikálni. Képzeljük el, ha egy teknőssel kellene!
El sem tudom képzelni, mit jelentene velük kommunikálni.
Vakarászás.
Vakargassalak meg?
Tessék. Megvakargatlak.
Próbálok házi kedvenceknek szimbólumokat és szavakat megtanítani,
hogy belelássak az agyukba, és többet megtudjunk
a gondolataikról, a tapasztalataikról és az érzelmeikről.
Szia!
Mit ugatsz?
Mérges, mérges, aggódás
Mérges, mérges, aggódás?
A tanulmányhoz egy olyan eszköz változatát használjuk,
amelyet már régóta alkalmaznak nonverbális embereknél,
és Augmentált Fajközi Kommunikációs Eszköz a neve.
Mogyoró.
Főemlősökön is végeztek kutatást
egy lexigram nevű hasonló eszközzel,
ahol az adott szimbólum olyan hangot vagy szót ad ki,
amelyet az ember megért.
De a tanulmányokat általában egy-két egyeddel végzik.
Nekünk 10 000 kutyánk van 47 országból.
A legnagyobb eszközön 150 gomb van.
Pár éve zajlik a tanulmány.
Szimatszőnyeg.
A szimatszőnyegedet kéred? Jó.
Parker két és fél éves,
és már majdnem két éve, hat hónapos kora óta
kommunikál a gombok segítségével.
Ezeket a gombokat használja Parker.
Mindegyiken van egy kis rajz.
És amikor megnyomja, az aljából kijön a hang,
ami Bluetooth-szal csatlakozik.
Ki.
Parker kérdez tőlem, és az én kérdéseimre is válaszol
verbálisan vagy a gombokkal.
Mit akar Parker? Hm?
Bot.
Igen! Jó, még bot!
Az, ahogy mélyebb kommunikációra használja ezt,
még nagyobb súlyt ad a kapcsolatunknak.
Szeretlek.
Én is szeretlek.
Könnyű azt hinni, hogy a kutyások őrültek, és kisemberekként kezelik a kutyákat.
De képzeljék el egy pillanatra, hogy tudósok!
Pocak
Gyógyszer
Hogy próbálják megérteni, hogy hogyan gondolkoznak az állatok.
És felmerül az a kérdés,
hogy mennyire kifinomultan tudnak kommunikálni,
ha efféle új módon beszélhetnek az emberi családtagjaikkal.
Nem is tudom! Meglátjuk, mi lehetséges.
Jó móka lesz.
MENTŐ VAN A HÁZUNK ELŐTT
Csipogó autó.
Három-négy gomb összekombinálásával új fogalmakat tudnak létrehozni.
Csipogó autó
Ez egy csipogó autó.
Ez nyűgöz le a legjobban.
Csend, ölelés
Azt mondja: „Fogd be! Szunyálni akarok.”
Fashion az első kutyám.
Már három éve csináljuk ezt.
A gombok szerintem biztosan segítettek elmélyíteni a kapcsolatunkat.
Megerősít engem abban,
hogy valóban azt akarja, amit gondolok, hogy ő akar,
és ezt szavak segítségével tudatja.
Van egy egyéves fiam is.
És sokáig csak sírt, mikor nem örült valaminek.
De most már tudja azt mondani, hogy „víz”, „keksz”,
„anya” és „apa”, és tud segítséget kérni.
Ez az öt-hat szó is megváltoztatta az életemet.
Képzeljék el, mennyi 200 szó!
Ez hoz izgalomba.
Ha sikerülne bepillantanunk egy kutya gondolkodásába,
az fantasztikus lenne.
Az átlagkutya 165 szót tud megtanulni.
A legokosabb ismert kutya, Chaser, több mint 1000 szót tudott.
Nagyon nagy a szórás abban, hogy miben okos egy kutya,
ahogy az emberek intelligenciája is változó.
Sailor, mi történt?
Sailor!
Sailor, mi történt?
Nem tudom, hívnék-e kutyát „butának”. Nem érzem fairnek.
Ha okosak, ha nem, minden kutya csinál szokatlan dolgokat.
A kiskutyák sokszor kergetik a farkukat, mert nem tudják, hogy a részük.
Egyes szakértők szerint a kutyák szeretnek északra nézve kakilni.
A tudósok szerint a kutyák álmodnak,
gyakran a gazdájukról.
Daisy, álmodsz?
A Harvard kutatói próbálják megfejteni, miért csinálják a kutyák azt, amit.
HECHT LABOR KUTYAAGY PROJEKT
Viselkedéspróbákkal és MR-felvételekkel próbálunk rájönni,
hogy mi történik a kutyák agyában.
Ez itt a hipotalamusz.
Ez az agy egyik régiója,
amelyik négy dologért felelős:
a táplálkozásért,
a harcért,
a menekülésért
és a szaporodásért.
Kritikus szerepet játszik a vészreakciókban is.
Ez a régió a személyiségre is hat,
emiatt rettenthetetlenek egyes kutyák és félénkek mások.
Az MR-vizsgálatokon túl az Élettapasztalati vizsgálattal
a kutyákat ért korai stressz hatásait tanulmányozzuk.
Az előzetes eredmények alapján a korai stressz hatással van
a kutyák későbbi félelmeire és agressziójára.
A kutyák egyértelműen szoronganak.
A kutyáknak akár 70%-a tapasztal valamiféle szorongást.
Ezt okozhatja valamilyen korai élettapasztalat.
De van, hogy veleszületett.
A stressz, az aggódás és a félelem nagyon alapvető, ősi érzés.
Minden gazdi tapasztalta már, hogy milyen, amikor a kutyája szorong,
ezt könnyű felismerni, és együttérzünk velük.
A kutyák leggyakrabban akkor szorongnak, amikor magukra hagyjuk őket.
Megkérnéd, hogy maradjon itt?
Townsend, ül!
Van egy viselkedéspróba, ahol a gazda egyedül hagyja a kutyát.
Ha a kutyának szeparációs szorongása van,
az ebben a helyzetben valószínűleg előjön.
Így jól megfigyeljük,
és ha elkezdi szorongás jeleit mutatni, visszaküldjük a gazdát.
Vannak laza kutyák.
Szimatolnak kicsit vagy alszanak egyet.
Más kutyák viszont ugatnak, vonyítanak vagy kaparják az ajtót.
Ez rálátást ad arra,
hogy mit csinálnak a kutyák, mikor nem vagyunk ott.
A szorongás agressziót, depressziót, akár pusztító magatartást is okozhat.
Szerencsére sok minden, ami az embernek stresszoldó,
a kutyának is az lehet.
Készült egy tanulmány arról,
hogy hogyan reagálnak a kutyák a klasszikus és az egyéb zenékre.
Az előzetes adatok alapján a klasszikus zene nyugtatóan hathat,
míg a rockzene hatása ezzel ellentétes.
Hasznos lenne tovább kutatni ezt a területet.
Sokszor a legjobb szorongásoldó az, ha hazaérkezünk.
Minél több időt töltünk együtt,
annál szorosabb a kötelék.
Jól van. Akkor most megindulok befelé.
Megállok, azt mondom: „Oké!” Ahogy elmész, a megbeszélteket csinálod.
Jazminék az elmúlt két hetet Bonusszal töltötték.
Ideje a végső próbatételnek, hogy bizonyítsák a kölcsönös kötődést.
Bonus, menjünk!
Az egyik nehéz záróvizsga-feladatban
végig kell sétálni a kutyával egy akadálypályán
póráz nélkül, beszéddel irányítva.
Bonus! Vedd fel!
Vedd fel! Hajrá!
Ez az! Igen.
Bonus, menjünk!
Bonus, ugorj!
Ez az!
- Ügyes! - Add!
- Ügyes! - Nagyon jó!
Jaz, dicsérd a kutyádat, ha ügyes! Igen!
Popóvakarás!
- Szuper. - Mehet?
Bonus! Húzd!
Hajrá!
Ezt. Húzd!
Hajrá!
Hoppá! Húzd!
Igen, ez az, Jaz!
- Igen. Húzd! - Húzd!
Ez az! Jó lesz.
Bonus, told!
Ügyes!
Jaz, hajolj meg!
Fenomenális volt.
Nagyon tudja a dolgát, és minket is ismer.
- Mert végig mellettetek maradt. - Igen.
Adj neki egy puszikát!
Bonus hivatalosan is átment a teszten.
De mielőtt végezne, még van egy utolsó, szimbolikus pillanat.
Mielőtt elballagnak, a kutyák találkoznak a nevelővel,
aki másfél évig szerette őket, hogy együtt lehessenek kicsit.
Szia, Bonus!
- Szia, kicsim! - Ki az?
Igen!
Jaj, pajti! Hiányoztál.
Mégis csak kutyák. Van múltjuk, van történetük.
Gyere ide, Berkley!
Szia! Berkley, én vagyok az!
Itt van az évek után hazatérő katonák története.
Zeke, nézd, ki jött!
Mind tudni akarjuk:
emlékszik a kutya?
- Én vagyok az, Berkley. - Jaj!
Általában kell nekik egy-két másodperc. „Ő lenne az…?”
Én vagyok az.
Ez a legjobb bizonyíték rá…
Én vagyok az!
…hogy emlékeznek.
Igen!
Felpörögnek.
Szia!
Már felismert.
Szia, Ruthie!
Szia! Gyere ide!
Arra biztosan éveken át emlékeznek,
hogy milyen a szaga az életük elején megismert kutyáknak és embereknek.
Nincs másik, a miénkhez fogható fajközi kapcsolat a Földön.
Hurrá!
De tényleg szeretnek?
Igen, szerintem szeretnek.
Ahogy ezt megtapasztalják,
az különbözhet az emberi szeretetélménytől.
A kutyák egyfajta érzelemátvételre képesek.
Megfelelőn tudnak reagálni
a társas csoportjuk más tagjainak érzelmeire.
Családtagok. Egyértelműen szeretnek.
Ezért csinálják azt a furcsa dolgot a szemükkel, amikor csak úgy bámulnak.
A szemükkel ölelgetnek.
Ez a fajközi kötődés egész elképesztő.
Egyértelműen szeretnek.
Szerintem a megfelelő kapcsolat esetén,
ha egy kutya biztonságban érzi magát egy ember mellett,
ha örül, ha meglátja a gazdáját,
és ha élvezi, hogy megsimogatja a gazdája,
az hívható szeretetnek.
Én is így fejezem ki. Szerintem ez szeretet.
Bonus csapata, a feleségem és az egész osztály nevében
szeretnénk mindenkinek köszönetet mondani.
Kilenc éve is itt voltunk Jazminnel,
akkor alig tudott beszélni.
Nem kommunikált senkivel.
Akkor ismertük meg az első kutyánkat.
És ez mindent megváltoztatott.
Mindennap látom, hogy milyen erős, türelmes,
és hogy a lelkesedése…
Hogy a lelkesedése mindenkit jókedvre derít.
Ez motiválja a nevelőket is. Ez a különleges az egész programban.
Ezek a kutyák megváltoztatják a családokat.
Ügyes! Bonus, ülj!
Szeretem Bonust.
Szép!
Mikor rájövünk, milyen csodásak a kutyák, és mit tesznek értünk…
Gyere, kutyus!
…felmerül annak a kérdése, hogy mi hogyan lehetünk jobbak.
Arra tanítanak, hogy jó barátságosnak lenni.
Szia! Olyan édes vagy!
A „legbarátságosabb túlélése” nagyon jól működő stratégia.
Igen!
A kutyák elfogadnak mindenkit, származástól függetlenül,
és hidat alkotnak két teljesen különböző faj között.
De örül ez a kutya!
És tökéletes összhangban élnek velünk.
A kutyák kiváló példák a valós elfogadásra.
Ez szentírás. Ehhez tudomány sem kell.
Haver!
Francia buldog szeretnék lenni, egész nap henyélni és enni,
kimenni kakilni, visszajönni, sütkérezni,
és hagyni, hogy öt percig simizzenek, aztán békén hagyjanak.
Jól ellennék francia buldogként.
A feliratot fordította: Lipták-Pikó Judit